b"\n_START_ARTICLE_\nCasi \xc3\x81ngeles\n_START_SECTION_\nSiu\xc5\xbeeto santrauka\n_START_PARAGRAPH_\nCasi \xc3\x81ngeles\xc2\xa0\xe2\x80\x93 tai istorija apie tuos, kurie tiki rojumi, kol patys yra pragare, apie tuos, kurie naudoja savo skausm\xc4\x85, kad b\xc5\xabt\xc5\xb3 stipresni ir laimingi. Casi \xc3\x81ngeles\xc2\xa0\xe2\x80\x93 istorija apie tuos, kurie niekada nenustoja svajoti._NEWLINE_Casi \xc3\x81ngeles: \xe2\x80\x9eEudom\xc3\xb3no sala\xe2\x80\x9c (1 sezonas): grup\xc4\x97 neturting\xc5\xb3 vaik\xc5\xb3 ir paaugli\xc5\xb3 yra i\xc5\xa1naudojami ir \xc4\xafpareigoti vogti Bartolom\xc3\xa9 Bedoyai Ag\xc3\xbcerai (Alejo Garc\xc3\xada Pinto) ir Justinai (Julia Calvo). Ta\xc4\x8diau viskas pasikei\xc4\x8dia, kai akrobat\xc4\x97 ir \xc5\xa1ok\xc4\x97ja Cielo M\xc3\xa1gico, kurios tikras vardas\xc2\xa0\xe2\x80\x93 Angeles Inchaustti (Emilia Attias) ir nuotyki\xc5\xb3 ie\xc5\xa1kotojas, archeologas Nicol\xc3\xa1s Bauer (Nicol\xc3\xa1s V\xc3\xa1zquez) atsiranda vaik\xc5\xb3 gyvenime kartu su pastarojo s\xc5\xabnumi Crist\xc3\xb3baliu. Abu jie turi svarbi\xc5\xb3 paslap\xc4\x8di\xc5\xb3, kurios pakeis j\xc5\xb3 gyvenimus, jiems susitikus. Cielo, per savo muzik\xc4\x85 ir meil\xc4\x99, bei Nico su apsaugojimu ir svajon\xc4\x97mis, vaikams (Marianella, Thiago, Rama, Jazm\xc3\xadn, Tacho, Lleca, Monito, Aleli ir Luz) suteikia galimyb\xc4\x97 v\xc4\x97l patik\xc4\x97ti laimingu gyvenimu. Cielo su paaugliais Marianella (Lali Esp\xc3\xb3sito), Thiago (Peter Lanzani), Jazm\xc3\xadn (Eugenia Su\xc3\xa1rez), Rama (Gast\xc3\xb3n Dalmau) ir Tacho (Nico Riera) sukurs muzikos grup\xc4\x99 Teen Angels._NEWLINE_Casi \xc3\x81ngeles: \xe2\x80\x9e\xc5\xbdmogus su t\xc5\xabkstan\xc4\x8diu veid\xc5\xb3\xe2\x80\x9c (2 sezonas): Nico \xc4\xafgyvendina Cielo svajones ir pakei\xc4\x8dia institucij\xc4\x85 \xc4\xaf Hogar Magico (\xc4\xaf kuri\xc4\x85 atvyksta: Tefi, Lucas, Nacho, Caridad, Simon, Valeria ir Melody), \xc4\xaf viet\xc4\x85 su pastoviais pasikeitimais, mai\xc5\xa1tavimu, mokym\xc5\xb3si, nesutarim\xc5\xb3 aistromis, klaidomis, pasiekimais, nusivylimais, nesaugumu, laime. Viskas bus susij\xc4\x99 su muzika, \xc5\xa1okiais, dainomis ir var\xc5\xbeybomis, ta\xc4\x8diau egzistuoja paslaptis, kuri susijusi su portalo paslaptimis, did\xc5\xbeiulis laikrodis, esantis Cielo ir Nico kambaryje, slepia visa tai; santykiai tarp vaik\xc5\xb3, paaugli\xc5\xb3 ir suaugusi\xc5\xb3\xc2\xa0\xe2\x80\x93 visi jie susij\xc4\x99 su laikrod\xc5\xbeiu. Portalas visus juos i\xc5\xa1rinko savai misijai. Misijos atradimas ir bus j\xc5\xb3 kelion\xc4\x97s tikslas (Thiago, Marianella, Tacho, Jazm\xc3\xadn, Rama, Lleca, Valeria, Tefi, Luca, Melody, Simon, Nacho, Caridad ir Justina\xc2\xa0\xe2\x80\x93 jie yra Eudom\xc3\xb3no sargai)._NEWLINE_Casi \xc3\x81ngeles: \xe2\x80\x9eMa\xc5\xbeasis Princas\xe2\x80\x9c (3 sezonas): portalas, esantis Cielo kambaryje, i\xc5\xa1siun\xc4\x8dia visus 22 metus \xc4\xaf ateit\xc4\xaf (2030). Ten jie atranda katastrofi\xc5\xa1koje pad\xc4\x97tyje esant\xc4\xaf pasaul\xc4\xaf, tad j\xc5\xb3 misija tampa atkurti pasaulio taik\xc4\x85 ir i\xc5\xa1gelb\xc4\x97ti Paz (Emilia Attias) (Nico ir Cielo dukter\xc4\xaf). Paz yra apsaugota Eudam\xc3\xb3no sarg\xc5\xb3 per mandalos vidur\xc4\xaf arba \xe2\x80\x9emagi\xc5\xa1k\xc4\x85 rat\xc4\x85\xe2\x80\x9c. Du apsaugos ratai, kur Paz yra centras (Esperanza i\xc5\xa1 2082\xc2\xa0m. padar\xc4\x97 \xc5\xa1i\xc4\x85 mandal\xc4\x85 i\xc5\xa1 praeities ir ateities vaikin\xc5\xb3 ir mergin\xc5\xb3). Pirmas ratas (Luca, Tefi, Nacho, Caridad, Simon, Melody, Kika, Pedro, Luna, Jaime, Justina, Esperanza ir Sol) yra silpnesnis u\xc5\xbe antr\xc4\x85j\xc4\xaf. Antras ratas (Thiago, Mar, Jaz, Tacho, Rama ir Lleca) yra stiprus ir turi galias. Jei sargai susigadins, \xe2\x80\x9emagi\xc5\xa1kas ratas\xe2\x80\x9c taps silpnu ir Paz nebeteks gali\xc5\xb3, ji gali mirti. Antrojo rato sugeb\xc4\x97jimai: Thiago (lyderis ir protas; jis gali padaryti problemos i\xc5\xa1vadas laiku), Mar (intuicija; ji turi nuojaut\xc4\x85, kai art\xc4\x97ja pavojus), Jaz (ai\xc5\xa1kiareg\xc4\x97; ji gali matyti ateit\xc4\xaf), Tacho (instinktas; jis mato ties\xc4\x85 \xc5\xbemoni\xc5\xb3 akyse), Rama (jautrus: jis gali suprasti \xc5\xbemones) ir Lleca (vilioklis; jis gali \xc4\xaftikinti \xc5\xbemones). Jiems pasiseka i\xc5\xa1gelb\xc4\x97ti Paz, ta\xc4\x8diau jie turi susidurti su Valstyb\xc4\x97s Korporacija (Corporacion Nueva Era Virtual), kuri yra atsakinga u\xc5\xbe dabartin\xc4\xaf pasaul\xc4\xaf. Paskutin\xc4\x97je serijoje Valstyb\xc4\x97s Korporacija \xc4\xafvykdo misij\xc4\x85: \xe2\x80\x9eEl Principito\xe2\x80\x9c (\xe2\x80\x9eMa\xc5\xbeasis Princas\xe2\x80\x9c), numesdami duj\xc5\xb3 bomb\xc4\x85 ant vie\xc5\xa1bu\xc4\x8dio, kur ils\xc4\x97josi Mandalay mokyklos mokiniai (ilgainiui tarp 2008 ir 2030\xc2\xa0m. Hogar Magico tapo Colegio Mandalay)._NEWLINE_Casi \xc3\x81ngeles: \xe2\x80\x9eRezistencija\xe2\x80\x9c (4 Sezonas): Vyriausyb\xc4\x97s Korporacija planuoja sukurti nauj\xc4\x85 pasaul\xc4\xaf su \xc5\xbemon\xc4\x97mis, kurie buvo sugauti per dujini\xc5\xb3 bomb\xc5\xb3 atak\xc4\x85 ir kuriems b\xc5\xabt\xc5\xb3 panaikinta atmintis. Tie, kurie buvo su\xc4\x8diupti, prarado atmint\xc4\xaf, kontroliuojant Vyriausiajai Ministrei, kuri i\xc5\xa1 ties\xc5\xb3 yra Cielo sesuo Luz (Mercedes Funes). Tie, kuriems pavyko pab\xc4\x97gti \xc5\xbeino ties\xc4\x85 ir nori susigr\xc4\x85\xc5\xbeinti savo draugus, kurie nieko neprisimena, bet jie turi perkopti mil\xc5\xbeini\xc5\xa1k\xc4\x85 sien\xc4\x85, kuri sup\xc4\x85 nauj\xc4\x85j\xc4\xaf pasaul\xc4\xaf. Ilgainiui Esperanza (Jimena Baron), Nico ir Malvinos dukra, atsigauna ir susigr\xc4\x85\xc5\xbeina savo prisiminimus. Ji atranda tunel\xc4\xaf, kuris ved\xc4\x85 \xc4\xaf kit\xc4\x85 sienos pus\xc4\x99, kur yra tie, kurie \xc5\xbeino ties\xc4\x85. Ji ir kiti i\xc5\xa1 kitos pus\xc4\x97s pasako ties\xc4\x85 tiems, kurie neteko atminties ir jie neilgai trukus pradeda atsigauti kaip Esperanza. U\xc5\xbe viso to slypi \xc5\xbemogus, \xc5\xbeinomas kaip ponas Jay. V\xc4\x97liau su\xc5\xbeinoma, jog ponas Jay yra Simonas (Pablo Martinez), vienas i\xc5\xa1 t\xc5\xb3, kurie nukeliavo 22 metus \xc4\xaf ateit\xc4\xaf. Profesorius, kuris, kaip v\xc4\x97liau i\xc5\xa1ai\xc5\xa1k\xc4\x97ja, yra Thiago (Peter Lanzani), atsleid\xc5\xbeia, kad kai jie gr\xc4\xaf\xc5\xa1 \xc4\xaf savo laik\xc4\x85 (2010), Simonas taps ponu Jay. Thiago planuoja pasl\xc4\x97pti Simon\xc4\x85 2068 metuose, kad jis niekad netapt\xc5\xb3 Jay. Thiago ir Simonui j\xc5\xb3 planas pavyksta. Taigi, kai jie i\xc5\xa1gelb\xc4\x97jo Paz ir u\xc5\xbekirto keli\xc4\x85 Simonui tapti Jay, pasaulio taika yra i\xc5\xa1gelb\xc4\x97ta ir j\xc5\xb3 misija yra baigta. Visi gr\xc4\xaf\xc5\xbeta \xc4\xaf savo laik\xc4\x85, i\xc5\xa1skyrus Simon\xc4\x85 ir Valeri\xc4\x85, kurie persikelia \xc4\xaf 2068\xc2\xa0m., kad Simonas netapt\xc5\xb3 Jay. Paskutin\xc4\x97je serijoje, nuskamba Cris Morenos pasakojimas, skirtas jos dukrai, Rominai Yan, kuri mir\xc4\x97 2010\xc2\xa0m. rugs\xc4\x97jo 28 d., Ji suvaidino Ariel\xc4\x99 tre\xc4\x8diajame sezone. \xc5\xa0is sezonas buvo apie revoliucij\xc4\x85.\n_START_SECTION_\nLogotipo suk\xc5\xabrimas\n_START_PARAGRAPH_\nPirmame sezone logotipas tur\xc4\x97jo du sparnus, sujungtus segtuku, kuris taip pat vaizdavo A kaip \xc3\x81ngeles. Sparnai buvo nus\xc4\x97ti \xc4\xafvairi\xc5\xb3 skiau\xc4\x8di\xc5\xb3, kurios reprezentavo neturtingum\xc4\x85 ir meil\xc4\x97s \xc5\xbeaizdas \xc5\xa1irdyje. \xc5\xa0\xc4\xaf paai\xc5\xa1kinim\xc4\x85 pateik\xc4\x97 Cris Morena, interviu su Produ.tv_NEWLINE_2 sezone skiau\xc4\x8di\xc5\xb3 logotipe nebeliko. \xc5\xa0iame sezone, jie jau nebebuvo neturtingi, tur\xc4\x97jo mylin\xc4\x8di\xc4\x85 \xc5\xa1eim\xc4\x85._NEWLINE_3 sezone nebeliko segtuko, kuris prilaik\xc4\x97 sparnus. Casi \xc3\x81ngeles \xc5\xa1riftas kardinaliai pasikeit\xc4\x97. Logotipo fone buvo mandala, kuri yra vienas svarbiausi\xc5\xb3 \xc5\xa1io sezono simboli\xc5\xb3, pavyzd\xc5\xbeiui, mokykla, kurie j\xc4\x85 lank\xc4\x97, buvo pavadinta Mandalay. Trumpam laikotarpiui 3 Sezone logotipas tapo juodas d\xc4\x97l Camilo Estellos, Mariano Torres veik\xc4\x97jo, kuris buvo u\xc5\xbevaldytas velnio Juano Cruzo ir kurio pas\xc4\x97koje \xc4\xafvyko tragedija._NEWLINE_Tre\xc4\x8dio sezono paskutin\xc4\x97je serijoje buvo parodytas ketvirto sezono logotipas. Jis tapo oran\xc5\xbeiniu ir juodu, bei tur\xc4\x97jo kitok\xc4\xaf \xc5\xa1rift\xc4\x85. Jame taip pat yra taikos \xc5\xbeenklas su dviem sparnais, i\xc5\xa1lendan\xc4\x8diais i\xc5\xa1 jo.\n_START_SECTION_\nPri\xc4\x97mimas\n_START_PARAGRAPH_\nNors serialas peln\xc4\x97 ger\xc4\x85 kritik\xc5\xb3 pri\xc4\x97mim\xc4\x85, Casi \xc3\x81ngeles buvo prad\xc4\x97tas rodyti su abejingais reitingais. Cris Morenos fanai kritikavo serial\xc4\x85 u\xc5\xbe tai, kad \xc5\xa1is buvo per daug pasikartojantis, primenantis lygiai tokias pat scenas i\xc5\xa1 kit\xc5\xb3 jos serial\xc5\xb3 Rebelde Way, Floricienta, Chiquititas ir Alma Pirata. Prad\xc5\xbeioje, serialas netur\xc4\x97jo apibr\xc4\x97\xc5\xbetos auditorijos, jis buvo skirtas vaikams ir paaugliams, o siu\xc5\xbeeto kartais nesuprasdavo tai per jauni, tai jis buvo netinkamas ir vyresniems. Reitingai krito, kai tuo pat metu prasid\xc4\x97jo garsiai pristatytas Patito Feo kanale Canal 13, kuris lengvai numu\xc5\xa1\xc4\x97 Casi \xc3\x81ngeles reitingus. Kol Patito Feo preki\xc5\xb3 pardavim\xc5\xb3 atgarsis buvo astronominis ir reitingai siek\xc4\x97 vir\xc5\xa1\xc5\xabnes, Casi \xc3\x81ngeles reitingo skai\xc4\x8diai steng\xc4\x97si pakilti ir tai privert\xc4\x97 Telefe pakeisti serialo laik\xc4\x85._NEWLINE_Taip pat keletas pasikeitim\xc5\xb3 \xc4\xafvyko ir pa\xc4\x8diame Casi \xc3\x81ngeles. Serialas koncentravosi apie paauglius ir prad\xc4\x97jo tolti id\xc4\x97jomis nuo ankstesni\xc5\xb3 Cris Morenos \xc5\xa1ou, prid\xc4\x97dami \xc5\xa1iek tiek paslaptingumo ir ne\xc5\xbeinios element\xc5\xb3. Pasikeitimai buvo s\xc4\x97kmingi ir auditorija prad\xc4\x97jo augti. Po keli\xc5\xb3 savai\xc4\x8di\xc5\xb3, per kurias serialas buvo rodomas anks\xc4\x8diau, jis sugr\xc4\xaf\xc5\xbeo \xc4\xaf sen\xc4\x85 laik\xc4\x85, 18 val., taip konkuruodamas su Patito Feo ir \xc5\xa1\xc4\xaf kart\xc4\x85 reitingai tapo pana\xc5\xa1\xc5\xabs. Pagal Ibope, pabaigoje serialas tur\xc4\x97jo vidutini\xc5\xa1kai 12 ta\xc5\xa1k\xc5\xb3, tik 0.2 ta\xc5\xa1ko ma\xc5\xbeiau negu Patito Feo. 1 sezono paskutin\xc4\x97 serija surinko 15 ta\xc5\xa1k\xc5\xb3, daugiausia per visas serijas ir 1 ta\xc5\xa1ku daugiau negu Patito Feo finalas._NEWLINE_Nors serialas televizijoje skverb\xc4\x97si \xc4\xaf pirmas vietas, 2007-\xc5\xb3j\xc5\xb3 miuziklas kartu su visais aktoriais teatre Teatro Gran Rex buvo did\xc5\xbeiausias pasirodymas tais metais. Kaip visada, Cris Morena investavo milijonus doleri\xc5\xb3 \xc4\xaf auk\xc5\xa1to lygio piln\xc4\x85 nauj\xc5\xb3 technologij\xc5\xb3 koncert\xc4\x85. Buvo parduota daugiau negu 120,000 biliet\xc5\xb3. Ta\xc4\x8diau albumo pardavimai nebuvo tokie \xc4\xafsp\xc5\xabdingi. Pirmo sezono garso takelis, kurio dainas atliko vaidin\xc4\x99 aktoriai, u\xc5\xbe\xc4\x97m\xc4\x97 12-t\xc4\x85 viet\xc4\x85 tarp geriausiai parduodam\xc5\xb3 album\xc5\xb3 2007\xc2\xa0m., prane\xc5\xa1\xc4\x97 CAPIF, o Patito Feo albumas u\xc5\xbe\xc4\x97m\xc4\x97 pirm\xc4\x85 viet\xc4\x85. Garso takelis taip pat neaplenk\xc4\x97 senesni\xc5\xb3 Cris Morenos projekt\xc5\xb3 album\xc5\xb3 (Chiquititas 2006 buvo \xc5\xa1e\xc5\xa1tas tokiame pat s\xc4\x85ra\xc5\xa1e 2006\xc2\xa0m., Floricienta 2 buvo pirmas 2005\xc2\xa0m., Floricienta 1 buvo 3-oje vietoje 2004\xc2\xa0m. ir 10-tas 2005\xc2\xa0m., grup\xc4\x97s Erreway albumas ''Se\xc3\xb1ales'' buvo 3-\xc4\x8dias 2002\xc2\xa0m. ir 7-tas 2003\xc2\xa0m.), nors tapo platininiu. Per vasaros pertrauk\xc4\x85, aktoriai dalyvavo koncertuose Kordoboje, Rosarijuje ir Puntoje del Este._NEWLINE_Antrame sezone, serialas pasikeit\xc4\x97 visapusi\xc5\xa1kai. Jis tapo labiau orientuotas \xc4\xaf paauglius, Teen Angels prad\xc4\x97jo gauti daug daugiau scen\xc5\xb3, o Nico ir Cielo santykiai\xc2\xa0\xe2\x80\x93 ma\xc5\xbeiau. Prad\xc4\x97tas vartoti naujas formatas: serijos tur\xc4\x97jo pavadinimus ir baigdavosi monologais, kaip ir gars\xc5\xabs JAV serialai Grey\xe2\x80\x99s Anatomy, Sex and the City ar Desperate Housewives. Tokiu pat nusiteikimu kaip ir ''Lost'', paslaptingi elementai tapo labai svarb\xc5\xabs. Pakeitimai buvo priimti teigiamai ir serialo reitingai pakilo. Jis lengvai nukonkuravo Patito Feo 2 Sezono reitingus, kanalo Canal 13 serialas vidutini\xc5\xa1kai surinkdavo 9 ta\xc5\xa1kus, 3 ta\xc5\xa1kais ma\xc5\xbeiau negu ankstesniame sezone, o Casi \xc3\x81ngeles 2 Sezonas rinkdavo vidutini\xc5\xa1kai 14 ta\xc5\xa1k\xc5\xb3, 2 ta\xc5\xa1kais daugiau. Antrasis garso takelis taip pat buvo gerai parduodamas, du kartus tapo platininiu ir metus baig\xc4\x97 u\xc5\xbeimdamas tre\xc4\x8di\xc4\x85 viet\xc4\x85 geriausiai parduodam\xc5\xb3 album\xc5\xb3 s\xc4\x85ra\xc5\xa1e._NEWLINE_Teen Angels populiarumas \xc5\xa1oktel\xc4\x97jo, o aktoriai vis da\xc5\xbeniau atsirasdavo ant \xc5\xbeurnal\xc5\xb3 vir\xc5\xa1eli\xc5\xb3, sukeldami did\xc5\xbeiul\xc4\x99 isterij\xc4\x85 bet kur, kur pasirodydavo. Unicentre buvo atidaryta parduotuv\xc4\x97 Fans Store, kuri prekiavo Casi \xc3\x81ngeles atributika. 2008-\xc5\xb3j\xc5\xb3 gyvo garso miuziklas teatre Teatro Gran Rex sumu\xc5\xa1\xc4\x97 visus rekordus, parduodamas 220,000 biliet\xc5\xb3, tai buvo antras did\xc5\xbeiausias renginys teatro istorijoje per 81 metus, bei padvigubindamas pra\xc4\x97jusio sezono skai\xc4\x8dius. Po sezonini\xc5\xb3 koncert\xc5\xb3 Buenos Air\xc4\x97se, Teen Angels gausiai koncertavo pilnose arenose visoje Argentinoje. Jie taip pat koncertavo pilnai i\xc5\xa1pirktame koncerte prie\xc5\xa1 40,000 \xc5\xbemoni\xc5\xb3 Montevid\xc4\x97juje, Urugvajuje. Po paskutin\xc4\x97s antrojo sezono serijos, aktoriai sureng\xc4\x97 \xc5\xa1e\xc5\xa1is papildomus koncertus Buenos Air\xc4\x97se, o per vasaros pertrauk\xc4\x85 Teen Angels buvo pasirinkti kaip Coca-Colos veidas. Jie suk\xc5\xabr\xc4\x97 dain\xc4\x85 \xe2\x80\x9eHoy Quiero\xe2\x80\x9c, kuri tapo oficialius Coke Vasaros Himnu. Vasar\xc4\x85 jie taip pat sugrojo du pilnai i\xc5\xa1pirktus koncertus Mar del Platoje ir atidar\xc4\x97 oficial\xc5\xb3 Coca Colos stend\xc4\x85 Pinamare, pritraukdami daugiau negu 2500 \xc5\xbemoni\xc5\xb3 \xc4\xaf \xc5\xa1\xc4\xaf rengin\xc4\xaf._NEWLINE_Saus\xc4\xaf Disney Channel prad\xc4\x97jo rodyti stipriai i\xc5\xa1karpyt\xc4\x85 serialo versij\xc4\x85 visai Lotyn\xc5\xb3 Amerikai, kurioje nebuvo joki\xc5\xb3 seksualini\xc5\xb3 ar smurto scen\xc5\xb3. Reklamuojant naujaj\xc4\xaf CD, Teen Angels i\xc5\xa1vyko \xc4\xaf Meksik\xc4\x85 \xc4\xafvairioms demonstracijoms ir interviu. Tre\xc4\x8dias sezonas pagaliau debiutavo Argentinoje baland\xc4\xaf, po \xc5\xa1e\xc5\xa1i\xc5\xb3 m\xc4\x97nesi\xc5\xb3, kai prasid\xc4\x97jo filmavimai. Be jokios konkurencijos, kai Patito Feo buvo nutrauktas d\xc4\x97l 2 sezono siaubing\xc5\xb3 skai\xc4\x8di\xc5\xb3, reitingai \xc5\xa1ov\xc4\x97 ir laik\xc4\x97si vir\xc5\xa1uje. Tre\xc4\x8diame sezone, iki rugpj\xc5\xab\xc4\x8dio, vidutini\xc5\xa1kai buvo renkama po 15 ta\xc5\xa1k\xc5\xb3, dviem ta\xc5\xa1kais daugiau negu 2008\xc2\xa0m. Tre\xc4\x8dias CD tuo metu tapo labiausiai perkamu met\xc5\xb3 albumu. Ta\xc4\x8diau gyvo garso miuziklai nepasiek\xc4\x97 ankstesni\xc5\xb3 dviej\xc5\xb3 sezon\xc5\xb3 lankomumo d\xc4\x97l kiauli\xc5\xb3 gripo panikos Buenos Air\xc4\x97se liepos m\xc4\x97nes\xc4\xaf, per \xc5\xbdiemos atostogas. Rugpj\xc5\xabt\xc4\xaf pardavimai sugr\xc4\xaf\xc5\xbeo \xc4\xaf savas v\xc4\x97\xc5\xbees ir koncert\xc5\xb3 bilietai buvo i\xc5\xa1luojami kaip ir anks\xc4\x8diau. Ta\xc4\x8diau, visi pasirodymai, kurie buvo at\xc5\xa1aukti liep\xc4\x85, rei\xc5\xa1k\xc4\x97, kad 2009-\xc5\xb3j\xc5\xb3 miuziklai nepretenduos \xc4\xaf to meto topus. Pabaigoje buvo parduota 100,000 biliet\xc5\xb3, ma\xc5\xbeiau u\xc5\xbe pirmus du sezonus._NEWLINE_2008-\xc5\xb3j\xc5\xb3 pabaigoje, po antro sezono debiuto, Casi \xc3\x81ngeles tapo dideliu hitu Izraelyje. Peter Lanzani ir Lali Esp\xc3\xb3sito apsilank\xc4\x97 \xc5\xa1alyje, kad reklamuot\xc5\xb3 serial\xc4\x85 ir suk\xc4\x97l\xc4\x97 \xc5\xbei\xc5\xabrov\xc5\xb3 isterij\xc4\x85. Visi aktoriai apsilank\xc4\x97 Tel Avive 2009-\xc5\xb3j\xc5\xb3 spal\xc4\xaf, pilnai i\xc5\xa1pirktuose koncertuose, buvo nupirkta daugiau negu 80,000 biliet\xc5\xb3. Peter ir Mariana buvo pasirinkti Keff \xc5\xa1amp\xc5\xabno reklamos veidais._NEWLINE_Tre\xc4\x8dias sezonas baig\xc4\x97si 2009\xc2\xa0m. gruod\xc5\xbeio 5 d. Jis surinko 16,6 ta\xc5\xa1k\xc5\xb3, bet nepasiek\xc4\x97 2 sezono finalo ar 3 sezono debouto (abu surinko po 18,4 ta\xc5\xa1ko). 3 sezonas vidutini\xc5\xa1kai rinko po 14 ta\xc5\xa1k\xc5\xb3, kaip ir 2 sezonas. Ta\xc4\x8diau, ta\xc5\xa1kai buvo prad\xc4\x97j\xc4\x99 kristi sezono viduryje._NEWLINE_Lapkrit\xc4\xaf Teen Angels sureng\xc4\x97 pristatom\xc4\x85j\xc4\xaf tur\xc4\x85 po Lotyn\xc5\xb3 Amerik\xc4\x85. Gruod\xc4\xaf aplank\xc4\x97 Ispanij\xc4\x85 ir Italij\xc4\x85._NEWLINE_Serialo ketvirtas sezonas sugr\xc4\xaf\xc5\xbeo \xc4\xaf kanal\xc4\x85 Telefe 2010\xc2\xa0m. Teen Angels sudalyvavo Coca Cola Argentina Kal\xc4\x97d\xc5\xb3 reklamose ir buvo pristatomieji veidai ant Coke skardini\xc5\xb3.\n_START_SECTION_\nLicencijos\n_START_PARAGRAPH_\nCasi \xc3\x81ngeles serialo tematika buvo sukurta daug preki\xc5\xb3. Per 1-\xc4\x85 sezon\xc4\x85 produktai daugiausia orientavosi \xc4\xaf vaikus, buvo kuriami \xc5\xbeaislai, drabu\xc5\xbeiai, dvira\xc4\x8diai, kosmetika, kuri buvo populiari tarp jaun\xc5\xb3 mergai\xc4\x8di\xc5\xb3. Kai antras sezonas tapo orientuotas labiau \xc4\xaf paauglius, ir licenzijuoti produktai taip pat tapo patrauklesnis vyresnei auditorijai. Ra\xc5\xa1tin\xc4\x97s reikmenys, plakatai, atvirukai, baldai, drabu\xc5\xbei\xc5\xb3 linij\xc4\x85, kvepalai ir dar daug kit\xc5\xb3 produkt\xc5\xb3 buvo i\xc5\xa1leisti per antr\xc4\x85 ir tre\xc4\x8di\xc4\x85 sezonus. Oficiali parduotuv\xc4\x97 Fans Store, \xc4\xafsik\xc5\xabrusi Unicenter prekybos centre Buenos Air\xc4\x97se._NEWLINE_Serialo metu buvo leid\xc5\xbeiamas m\xc4\x97nesinis \xc5\xbeurnalas, i\xc5\xa1leisti keturi Panini lipduk\xc5\xb3 albumai, trys garso takeli\xc5\xb3 albumai, du gyvo garso albumai ir kiti produktai. Programa buvo sudariusi sutartis su kai kuriais preki\xc5\xb3 \xc5\xbeenklais. Moteri\xc5\xa1ko apatinio trikota\xc5\xbeo linija Sweet Victorian ir parduotuv\xc4\x97 47 Street buvo serialo r\xc4\x97m\xc4\x97jai ir taip pat atsakingi u\xc5\xbe moteri\xc5\xa1k\xc5\xb3 veik\xc4\x97j\xc5\xb3 aprang\xc4\x85. Bat\xc5\xb3 parduotuv\xc4\x97 Jaguar taip pat r\xc4\x97m\xc4\x97 serial\xc4\x85 savo produktais, kurie buvo vaizduojami serijose ir avimi vis\xc5\xb3 veik\xc4\x97j\xc5\xb3. Jaguar taip pat turi suk\xc5\xabr\xc4\x99 speciali\xc4\x85 Casi Angeles bat\xc5\xb3 linij\xc4\x85. Coca-Cola ir Movistar taip pat tur\xc4\x97jo sutartis su programa.\n_START_SECTION_\nTeam Angels\n_START_PARAGRAPH_\nTeam Angels\xc2\xa0\xe2\x80\x93 tai ma\xc5\xbedaug penki\xc5\xb3 minu\xc4\x8di\xc5\xb3 dalis, transliuojama kiekvieno epizodo gale, kur buvo rodomi u\xc5\xbekulisiai, interviu ir kiti dalykai. \xc5\xa0i dalis pirm\xc4\x85 kart\xc4\x85 parodyta 2 sezone. Luli Fern\xc3\xa1ndez ir Jaime Dom\xc3\xadnguez ved\xc4\x97 laid\xc4\x85 2008\xc2\xa0m.; 2009\xc2\xa0m. juos pakeit\xc4\x97 Carolina Ibarra ir Gast\xc3\xb3n Vietto. Ketvirtame sezone pasikeit\xc4\x97 formatas ir dalis buvo tiesiog pakeist\xc4\x85 \xc4\xaf Bonus Track, kurio dalys buvo patalpinamos Casi \xc3\x81ngeles YouTube paskyroje. Kaip ir anks\xc4\x8diau buvo rodomi u\xc5\xbekulisiai i\xc5\xa1 koncert\xc5\xb3 ir filmuojant Casi \xc3\x81ngeles; Teen Angels video klipai; Real Cam, kur aktoriai filmavo savo dienas; interviu; Q&A, kur aktoriai atsakin\xc4\x97davo \xc4\xaf Casi \xc3\x81ngeles fan\xc5\xb3 klausimus, u\xc5\xbeduotus oficialiame puslapyje ir kita.\n_START_SECTION_\nKnygos\n_START_PARAGRAPH_\n2010\xc2\xa0m. liepos 1 d. pasirod\xc4\x97 knyga \xe2\x80\x9eResiste\xe2\x80\x9c\xc2\xa0\xe2\x80\x93 clave para encontrar tu llave. \xc5\xa0i knyga tapo geriausiai parduodama knyga Argentinoje. Knygoje atskleid\xc5\xbeiamos detal\xc4\x97s, kurios nebuvo pamin\xc4\x97tos TV seriale. \xe2\x80\x9eResiste\xe2\x80\x9c buvo para\xc5\xa1yta pagal Cris Morena Group ir RGB Entertainment u\xc5\xbesakym\xc4\x85, leid\xc4\x97jas Editioral Planeta._NEWLINE_2011\xc2\xa0m. gruod\xc4\xaf pasirod\xc4\x97 knyga \xe2\x80\x9eEl hombre de las mil caras\xe2\x80\x9c. \xc5\xa0i knyga yra apie antr\xc4\x85 sezon\xc4\x85."